SABINA วิ่งต่อ 5% หลังปิดดีลซื้อ “โมดา” ส่งสินค้าขึ้นห้างฟิลิปปินส์ กระตุ้นยอดขายโต
SABINA วิ่งต่อ 5% ราคาแตะ 27 บาท หลังประกาศปิดดีลซื้อหุ้น “โมดา” ส่งสินค้าขึ้นห้างทั่วประเทศฟิลิปปินส์ กระตุ้นยอดขายโต ตั้งเป้ารายได้แตะ 200 ล้านบาทภายใน 5 ปี ทยอยรับรู้รายได้-กำไรไตรมาส 2/66
SABINA วิ่งต่อ 5% หลังประกาศปิดดีลซื้อหุ้น “โมดา” ส่งสินค้าขึ้นห้างทั่วประเทศฟิลิปปินส์ กระตุ้นยอดขายโต ทยอยรับรู้รายได้-กำไรไตรมาส 2
31 มี.ค. 2566

ผู้สื่อข่าวรายงานว่า วันนี้ (31 มี.ค.66) ราคาหุ้นบริษัท ซาบีน่า จำกัด (มหาชน) หรือ SABINA ล่าสุด ณ เวลา 15:24 น. อยู่ที่ระดับ 27 บาท บวก 1.25 บาท รหือ 4.85% สูงสุดที่ระดับ 27 บาท ต่ำสุดที่ระดับ 25.75 บาท ด้วยมูลค่าซื้อขาย 35.87 ล้านบาท

ทั้งนี้นางสาวดวงดาว มหะนาวานนท์ ประธานเจ้าหน้าที่บริหาร SABINA เปิดเผยว่า SABINA ปิดดีลซื้อหุ้น “โมดา” ผู้ประกอบการธุรกิจค้าปลีกในฟิลิปปินส์ รุกถือหุ้นใหญ่ 77.33% ของทุนจดทะเบียน พร้อมเดินหน้าขยายตลาดต่างประเทศ มั่นใจธุรกิจเติบโตตามอัตราการขยายตัวทางเศรษฐกิจของฟิลิปปินส์และกำลังซื้อที่มีโอกาสขยายตัวสูง จากจำนวนประชากรและรายได้ต่อหัว
นอกจากนั้น “โมดา” เตรียมเพิ่มร้านค้าในห้างสรรพสินค้าชั้นนำทั่วฟิลิปปินส์เป็น 44 แห่งภายในปีนี้ ตั้งเป้ารายได้แตะ 200 ล้านบาทภายใน 5 ปี ขณะที่ SABINA ทยอยรับรู้รายได้และกำไรตามสัดส่วนถือหุ้นตั้งแต่ไตรมาส 2 ปีนี้ ดันงบการเงินรวมแข็งแกร่งขึ้น
 